b'\n_START_ARTICLE_\nDavidijada\n_START_PARAGRAPH_\nDavidijada (hrvatski prijevod latinskog izvornika Davidias) je religiozni je juna\xc4\x8dko-povijesni ep u 14 knjiga sa 6765 heksametara hrvatskog knji\xc5\xbeevnika Marka Maruli\xc4\x87a. Ep je napisao po Vergilijevu uzoru u klasi\xc4\x8dnom latinskom jeziku, s nekim primjesama biblijskog i srednjovjekovnog latiniteta i posjeduje znatne umjetni\xc4\x8dke kvalitete. U djelu spaja biblijske (pri\xc4\x8da o kralju Davidu) i anti\xc4\x8dke motive, ali s izrazito kr\xc5\xa1\xc4\x87anskom tendencijom, pri \xc4\x8demu je cijelo djelo alegorija: David je Krist, a \xc5\xa0aul \xc5\xbdidovi, a na kraju se djela nalazi klju\xc4\x8d za otkrivanje analogije, Tropologica Davidias expositio. Prvi je put izdana kasne 1954. godine.'